চুক্তিৰ মূল দফাটোৱেই আছিল যে ১৯৭১ চনৰ ২৪ মাৰ্চৰ পিছত অসমত প্ৰৱেশ কৰা হিন্দু-মুছলমান উভয় সম্প্ৰদায়ৰ লোকক চিনাক্ত কৰি তেওঁলোকক বহিষ্কাৰ কৰিব লাগে। কিন্তু বাস্তৱত সেয়া কিমান কাৰ্যক্ষেত্ৰত পৰিণত হ'ল সেয়া আমি সকলোৱে জানো। একেদৰে অসম চুক্তিৰ ৬নং দফাত ৰক্ষাকৱচ সন্দৰ্ভত যদিওবা "অসমীয়া মানুহৰ সাংস্কৃতিক, সামাজিক আৰু ভাষিক পৰিচয় আৰু ঐতিহ্য ৰক্ষা, সংৰক্ষণ আৰু বিকাশৰ বাবে যথোচিত সাংবিধানিক, আইনগত আৰু প্ৰশাসনীয় ৰক্ষাকৱচ দিয়া হ'ব" বুলি কোৱা হ'ল, কিন্তু তাক কেনেদৰে কাৰ্য্যকৰী কৰা হ'ব তাৰ সমাধানসূত্ৰ আজিলৈ বাহিৰ নোলাল।
সকলোবোৰ ওলমি ৰ'ল "অসমীয়া"ৰ সংজ্ঞা নিৰূপণ বিতৰ্কতে। অসমৰ অন্যান্য খিলঞ্জীয়া বহু জাতি-জনগোষ্ঠীৰো আপত্তি তাতেই। সেই সকলোবোৰক অতিক্ৰম কৰি ভূতৰ ওপৰত দানৱ পৰাদি ২০১৯ ৰ ১২ ডিচেম্বৰত গৃহীত হ'ল নাগৰিকত্ব সংশোধনী আইন। ২০১৬ চনৰ ২৫ জুলাই তাৰিখে কেন্দ্ৰীয় গৃহ মন্ত্ৰী ৰাজনাথ সিঙে সংসদত 'নাগৰিকত্ব (সংশোধনী) বিধেয়ক ২০১৬ 'উত্থাপন কৰে।এই বিধেয়কৰ যোগেদি বিদেশী লোকক নাগৰিকত্ব প্ৰদানৰ ক্ষেত্ৰত নাগৰিকত্ব আইন ১৯৫৫, পাৰপত্ৰ আইন, ১৯২০ আৰু বিদেশী (ভাৰতত প্ৰৱেশ) নাগৰিক আইন, ১৯৪৬ ত থকা বাধা-নিষেধসমূহ আঁতৰাব খোজা হৈছে।
বিধেয়কখনৰ মতে আফগানিস্তান,পাকিস্তান,আৰু বাংলাদেশৰ পৰা অহা হিন্দু, শিখ, জৈন, বৌদ্ধ,পাৰ্চী আৰু খ্ৰীষ্টান নাগৰিকসকলক যেতিয়াই আহে বা যেনেকৈ আহে কোনো প্ৰমাণ পত্ৰ নহ'লেও নাগৰিকত্ব দিব বিচৰা হৈছে।অৰ্থাৎ তেওঁলোকৰ হাতত নিজ দেশৰ নাগৰিকত্বৰ কোনো প্ৰমাণ নাথাকিলেও ভাৰতৰ নাগৰিকত্ব পোৱাত কোনো বাধা নাথাকিব। ইয়াৰ উপৰিও নাগৰিকত্বৰ বাবে পূৰ্বৰ ১১ বছৰ সময় সীমা ৬ বছৰ লৈ হ্ৰাস কৰিব বিচাৰিছে।
তাৰ পাছত উত্থাপন হ'ল এন আৰ চি প্ৰসংগ। এন আৰ চিৰ ৰাষ্ট্ৰীয় নাগৰিক পঞ্জীয়ে অসমত বাস কৰা অবৈধ অনুপ্ৰৱেশকাৰীসকলক চিনাক্ত কৰাৰ ক্ষেত্ৰত চাৰি দশকৰ অচলাৱস্থাৰ অৱসান ঘটাব বুলি ধাৰণা কৰা হৈছিল। কিন্তু ইয়াৰ বিপৰীতে, ১.৯ নিযুত আৱেদনকাৰীক বাদ দিয়া চূড়ান্ত খচৰা তালিকাখনে পানীত অধিক বিভ্ৰান্তি সৃষ্টি কৰি, সমগ্ৰ প্ৰক্ৰিয়াটোৱেই জটিলতাৰ দিশলৈ লৈ গ'ল। এন আৰ চিয়ে ধৰ্মৰ ভিত্তিত এজন আবেদনকাৰীৰ সৈতে বৈষম্য নকৰে কিন্তু তাৰ বিপৰীতে কা' আইনখন সম্পূৰ্ণ পৃথক। এতিয়া প্ৰশ্ন হ'ল আমাক প্ৰকৃততে কি লাগে কা' নে এন আৰ চি?
Previous articleকোহলী-শাস্ত্ৰীৰ ৰিপৰ্ট কাৰ্ডত কপিল দেৱৰ শেষ মোহৰ, কোনে পালে কিমান নম্বৰ?
সাংবাদিকৰ বিৰুদ্ধে দেশদ্ৰোহৰ গোচৰ, কাৰ বিৰুদ্ধে অভিযোগ?
Please enter your comment!
You have entered an incorrect email address!
Save my name, email, and website in this browser for the next time I comment.
গ্ৰেপ্তাৰ কৰি আৰক্ষীয়ে ক'লৈ নিলে ৰিতুৰাজক? ডিব্ৰুগড়ৰৰ পূৰ্বে ক'ত ক'ত সংঘটিত কৰিছিল এনে কু-কৰ্ম?
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
